CELEX: 62022TN0021
Language: lt
Date: 2022-01-12 00:00:00
Title: Byla T-21/22: 2022 m. sausio 12 d. pareikštas ieškinys byloje NY / Komisija

2022 2 28   
            
            
               LT
            
            
               Europos Sąjungos oficialusis leidinys
            
            
               C 95/43
            
         
      2022 m. sausio 12 d. pareikštas ieškinys byloje NY / Komisija
      
      (Byla T-21/22)
      (2022/C 95/60)
      Proceso kalba: prancūzų
      
         Šalys
      
      
         Ieškovas: NY, atstovaujamas advokatų A. Champetier ir S. Rodrigues
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  pripažinti šį ieškinį priimtinu ir pagrįstu;
               
            
                  —
               
               
                  panaikinti pirmąjį ginčijamą sprendimą ir, prireikus, antrąjį ginčijamą sprendimą;
               
            
                  —
               
               
                  priteisti iš atsakovės visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį dėl 2021 m. balandžio 14 d. Komisijos sprendimo, kuriuo buvo atmestas 2020 m. gruodžio 22 d. pateiktas reikalavimas atlyginti žalą, ieškovas nurodo tris pagrindus.
      
                  1.
               
               
                  Pirmasis ieškinio pagrindas grindžiamas teisės į gerą administravimą, taip pat nešališkumo principo pažeidimu. Ieškovo nuomone, nagrinėjant reikalavimą atlyginti žalą buvo nesilaikyta nešališkumo reikalavimo – tiek subjektyviai, tiek objektyviai.
               
            
                  2.
               
               
                  Antrasis ieškinio pagrindas grindžiamas teisės į asmens neliečiamybę ir žmogaus orumą pažeidimu, taip pat keliomis akivaizdžiomis vertinimo klaidomis. Ieškovas tvirtina, kad atsakovė nepaisė jai tenkančios pareigos saugoti ir ginti jo orumą ir neliečiamybę, kiek tai susiję su prieš ieškovą nukreiptu saugumo tarnybos darbuotojų smurtu, kurį nustatant buvo padaryta akivaizdžių vertinimo klaidų.
               
            
                  3.
               
               
                  Trečiasis ieškinio pagrindas grindžiamas rūpestingumo pareigos pažeidimu, nes ieškovas nesulaukė iš atsakovės paramos, kurios turėjo teisę tikėtis.